﻿ דיאטנית שמתאימה לילדים - נטדיאט - דיאטה נכונה או קלה - במה תבחרו?
מגפת ההשמנה בקרב ילדים בעולם המערבי בשנים האחרונות, העלתה אל המודעות את החשיבות לחינוך ולהקפדה על הרגלי תזונה נכונים, החל בשנותיו הראשונות של האדם, ואת תפקידם של ההורים בהטמעת עקרונות תזונה נכונה. מודעות מועצמת זו חידדה גם הצורך בחשיבותה של דיאטנית לילדים. במה שונה דיאטנית לילדים מדיאטנית שמתאימה למבוגרים, האם קיים התמחות של דיאטנית לילדים, השונה ממסלול רגיל של לימודי תזונה? כיצד להטמיע בקרב ילדינו את חשיבותם של עקרונות התזונה הנכונה וכיצד להכין את ילדינו לקראת פגישה איתה?
הידע המקצועי של דיאטנית לילדים אינו שונה בבסיסו מן הידע המקצועי שנדרש מדיאטנית המתמחה בטיפול במבוגרים, אך דיאטנית קלינית לילדים נדרשת גם ליכולות נוספות וכמובן ידע מקצועי וגישה נכונה לצורך טיפול במאפייניו המיוחדים של קהל היעד הצעיר הזה. כך ניתן לשלב בהכשרה הרגילה, שעוברת כל דיאטנית קלינית, גם הכשרה בתחומים כגון פסיכודרמה, חינוך, הדרכת הורים, טיפול משפחתי, פסיכולוגיה ועוד.
כיצד לחנך ילדים לשמירה על הרגלי תזונה נכונים?
טיפול אצל דיאטנית לילדים הוא חשוב, אך באופן לא מפתיע, הכלי החשוב ביותר בחינוך דור ההמשך לשמירה על עקרונות תזונה נכונים מתחילה בדוגמא אישית. קשה, ואף בלתי אפשרי לדרוש מן הילדים, שהמשמעת העצמית שלהם חלשה יותר והמודעות שלהם לתזונה נכונה אינה מפותחת דיה, להקפיד על עקרונות של תזונה נכונה אם ההורים אינם מקפידים על כך. לכן המלצתנו הראשונה, מעבר לפנייה אל דיאטנית לילדים, היא להעלות את המודעות לתזונה נכונה על סדר היום של המשפחה כולה, ולהפוך את השינוי הדרוש לשינוי שאינו נוגע רק לילדים, אלא מקיף את המשפחה כולה.
הדוגמא האישית אינה רלבנטית להרגלי התזונה בלבד, אלא גם לפעילות הגופנית שמבצעת המשפחה. חשבו על הפעילות הגופנית כהזדמנות לבלות זמן איכות עם ילדיכם ויהיה לכם קל יותר להטמיע אותה כחלק משגרת היומיום או הסופשבוע.
גורם נוסף עליו חשוב להקפיד, מעבר לטיפול אצל דיאטנית לילדים, הוא מסגרת תומכת לילד בתהליך השינוי שהוא יידרש לבצע. ילדים הסובלים מעודף משקל למשל, הם ילדים שמצבם ההתחלתי, מבחינה פסיכולוגית, אינו פשוט. קיים סיכוי לא מבוטל שהילד נתקל בלעג בחברה והוא רגיש לתגובות בנוגע למראהו החיצוני. משום כך עליכם, כהורים, להעניק לו כלים שיסייעו לו בתהליך, מעבר לליווי הצמוד של דיאטנית לילדים. כלים אלה יכולים להיות למשל השתתפות בפעילות גופנית בקבוצה של ילדים בני גילו, שסובלים מבעיה דומה. במידה ואינכם מוצאים מסגרת מתאימה, תוכלו להתייעץ על כך עם דיאטנית לילדים. המודעות לשותפות לבעיה, התמיכה ההדדית, והקשרים החברתיים שייווצרו במסגרת כזו יסייעו לילדכם בתהליך הלא-פשוט שעליו לעבור.
כיצד להכין את הילדים לקראת פגישה אצל דיאטנית לילדים?
דיאטנית לילדים תלווה את ילדכם בתהליך השינוי וההטמעה שיצטרך לעבור, אך גם לכם אפשרות לשפר את האינטראקציה הראשונה בין דיאטנית לילדים לבין ילדכם. שוחחו איתו לפני הפגישה, הכינו אותו מבחינה פסיכולוגית, וסייעו לו לגבש את הנחישות והרצון לתהליך השינוי שיידרש לעבור. ילד המגיע ברצון לפגישה עם דיאטנית לילדים הוא ילד המהווה קרקע פורייה יותר לנביטה של זרעי השינוי. מצד שני, אל תגרמו לילד לחוש שמדובר בתהליך קצר או פשוט. הילד צריך להבין כי דיאטנית לילדים תעניק לו את הכלים המקצועיים לשינוי, אך עליו ועל סביבתו יהיה לבצע יחד את התהליך. כמו כן חשוב לזכור שמדובר בהרגלים שיהיה על הילד לאמץ בהמשך חייו. כשלון בטיפול אצל דיאטנית לילדים יותיר בילד זיכרון שלילי ויקשה עליכם יותר בפעם הבאה בה תנסו לערוך שינוי, על כן חשוב שתלוו את הילד בתהליך ותספקו לו את כל התמיכה הרבה לה יהיה זקוק.